O‘zbekiston Respublikasi Oliy Majlisi Senatining mahalliy hokimiyat vakillik organlari faoliyatini kuchaytirishga ko‘maklashuvchi komissiyasining Mahalliy hokimiyat vakillik organlari faoliyatini kuchaytirishga doir 2010 – 2014-yillarga mo‘ljallangan

O‘zbekiston Respublikasi Oliy Majlisi Senati Kengashining 2010-yil 30-martdagi “O‘zbekiston Respublikasi Oliy Majlisi Senatining mahalliy hokimiyat vakillik organlari faoliyatini kuchaytirishga ko‘maklashuvchi komissiyasi to‘g‘risida”gi 30-II-qarorining 4-bandini ijro etish maqsadida O‘zbekiston Respublikasi Oliy Majlisi Senatining Kengashi qaror qiladi:
 O‘zbekiston Respublikasi Oliy Majlisi Senatining mahalliy hokimiyat vakillik organlari faoliyatini kuchaytirishga ko‘maklashuvchi komissiyasining Mahalliy hokimiyat vakillik organlari faoliyatini kuchaytirishga doir 2010 — 2014-yillarga mo‘ljallangan Harakat dasturi ro‘yobga chiqarilishini ta’minlash bo‘yicha 2010-yil uchun ish rejasi tasdiqlansin (ilova qilinadi).
 I. Umumdavlat va mintaqaviy manfaatlar muvozanatini ta’minlash maqsadida Senat qo‘mitalarining xalq deputatlari mahalliy Kengashlari, ularning doimiy komissiyalari bilan o‘zaro hamkorlik mexanizmini takomillashtirish maqsadida o‘tkaziladigan tadbirlar.
 1. Qoraqalpog‘iston Respublikasi Jo‘qorg‘i Kengesi, xalq deputatlari viloyatlar va Toshkent shahar Kengashlari bilan birgalikda joylarda xalq deputatlari mahalliy Kengashlari deputatlari orasidan O‘zbekiston Respublikasi Oliy Majlisi Senatining mahalliy hokimiyat vakillik organlari faoliyatini kuchaytirishga ko‘maklashuvchi komissiyasiga yordam beruvchi ishchi guruhlar (bundan buyon matnda ishchi guruhlar deb yuritiladi) tuzish. 
 2. Ishchi guruhlar faoliyatini tashkil etish va ularning Mahalliy hokimiyat vakillik organlari faoliyatini kuchaytirishga doir 2010 — 2014-yillarga mo‘ljallangan Harakat dasturini ijro etish bo‘yicha ish rejalarini tuzishda amaliy yordam ko‘rsatish. 
 3. O‘zbekiston Respublikasi Oliy Majlisi Senatining mahalliy hokimiyat vakillik organlari faoliyatini kuchaytirishga ko‘maklashuvchi komissiyasi majlisida “Andijon viloyati ishchi guruhining xalq deputatlari mahalliy Kengashlari va ularning doimiy komissiyalari ishlarini takomillashtirish bo‘yicha faoliyati to‘g‘risida”gi masalani ko‘rib chiqish. 
 4. O‘zbekiston Respublikasi Oliy Majlisi Senatining mahalliy hokimiyat vakillik organlari faoliyatini kuchaytirishga ko‘maklashuvchi komissiyasi majlisida “Buxoro viloyati ishchi guruhining turli darajadagi vakillik hokimiyati organlarining o‘zaro hamkorligini ta’minlash bo‘yicha faoliyati to‘g‘risida”gi masalani ko‘rib chiqish. 
 5. O‘zbekiston Respublikasi Bosh prokuraturasi bilan birgalikda quyi turuvchi prokurorlarning qonuniylikning va jinoyatchilikka qarshi kurashning ahvoli to‘g‘risidagi axboroti tegishli xalq deputatlari mahalliy Kengashlarida tinglanishini tashkil etish. Tinglash yakunlarini O‘zbekiston Respublikasi Oliy Majlisi Senatining mahalliy hokimiyat vakillik organlari faoliyatini kuchaytirishga ko‘maklashuvchi komissiyasi majlisida muhokama qilish. 
 1. Tinchlik va barqarorlikka transchegaraviy tahdidlarga qarshi kurashish vazifalarini muhokama qilish maqsadida Farg‘ona vodiysining chegara oldi viloyatlarida xalq deputatlari mahalliy Kengashlari doimiy komissiyalari, fuqarolarning o‘zini o‘zi boshqarish organlari, shuningdek huquqni muhofaza qiluvchi tuzilmalar rahbarlarining ishtirokida “Ogohlik — davr talabi” mavzuida seminarlar o‘tkazish. 
 2. Xalq deputatlari viloyat Kengashlarining tegishli doimiy komissiyalari rahbarlari ishtirokida nodavlat notijorat tashkilotlar va fuqarolik jamiyatining boshqa institutlari bilan hamkorlik masalalari yuzasidan davra suhbati o‘tkazish. 
 3. “O‘zbekiston Respublikasi Oliy Majlisi Senatining 2009-yil 5-dekabrdagi “O‘zbekiston Respublikasi Oliy Majlisi Senatining 2009-yil 27-martdagi “Inqirozga qarshi choralarning 2009 — 2012-yillarga mo‘ljallangan dasturini so‘zsiz bajarish borasida mahalliy hokimiyat organlarining roli va mas’ulligi to‘g‘risida”gi 624-I-sonli qarorining ijro etilishi haqida”gi 709-I-sonli qarorining ijro etilishi to‘g‘risida”gi masalani tayyorlash va O‘zbekiston Respublikasi Oliy Majlisi Senatining Kengashi muhokamasiga kiritish.
 1. Parlament a’zolari hamda xalq deputatlari mahalliy Kengashlarining deputatlari uchun vakillik hokimiyatining vazifalari to‘g‘risidagi bilimlarni shakllantirish va chuqurlashtirish maqsadida “Parlament faoliyatining asoslari” nomli qo‘llanma tayyorlash va nashr etish. 
 2. Xalq deputatlari mahalliy Kengashlari deputatlarining huquqiy va siyosiy savodxonligi darajasini oshirish maqsadida Jizzax va Namangan viloyatlarida hokimiyat vakillik organlari faoliyatining huquqiy asoslari masalalari bo‘yicha va hozirgi sharoitda ular faoliyatining samaradorligini oshirish sohasidagi asosiy vazifalar yuzasidan mintaqaviy seminar-treninglar o‘tkazish.
 3. “Birlashgan Millatlar Tashkilotining inson taraqqiyoti konsepsiyasi va o‘sib kelayotgan yosh avlodning barkamol rivojlanishini ta’minlashda xalq deputatlari mahalliy Kengashlarining roli” mavzuida mintaqaviy seminar-treninglar o‘tkazish.
 4. “Barqaror ijtimoiy-iqtisodiy rivojlanishni ta’minlashda hokimiyat vakillik organlarining roli” uslubiy qo‘llanmasini tayyorlash va nashr etish hamda uni xalq deputatlari mahalliy Kengashlarining deputatlariga yetkazib berish.
 1. “Xalq so‘zi”, “Narodnoye slovo” gazetalarining tahririyatlari bilan birgalikda markaziy davriy nashrlarda “Xalq deputatlari mahalliy Kengashlarida” ruknini tashkil etish.
 2. Ochiq-oydinlik va oshkoralikni ta’minlash maqsadida senatorlar, xalq deputatlari mahalliy Kengashlari va ular doimiy komissiyalarining ommaviy axborot vositalari bilan hamkorligini faollashtirish masalalari bo‘yicha seminar-trening o‘tkazish. 
 3. O‘zbekiston Respublikasi Oliy Majlisi Senatining veb-saytida xalq deputatlari mahalliy Kengashlari va ular doimiy komissiyalarining faoliyatiga bag‘ishlangan, mahalliy Kengashlarning deputatlariga va ularning doimiy komissiyalariga yordam tariqasida hujjatlar va uslubiy qo‘llanmalardan iborat bo‘lgan maxsus bo‘limni o‘z ichiga oladigan hammabop axborot bazasini yaratish. 
 1. Xalq deputatlari mahalliy Kengashlari va ular doimiy komissiyalari faoliyatining normativ asosini birxillashtirish, ular zimmasiga yuklatilgan vazifalarni amalga oshirishga yagona va tizimli yondashuvga erishish maqsadida Xalq deputatlari mahalliy Kengashlarining namunaviy reglamentining yangi tahrirdagi loyihasini ishlab chiqish va uni O‘zbekiston Respublikasi Oliy Majlisi Senatining Kengashi muhokamasiga kiritish.
 2. Xalq deputatlari mahalliy Kengashlari doimiy komissiyalari faoliyatining mazmuni va xususiyatini birxillashtirish, ularning vakolatlari, huquqlari va majburiyatlarini belgilash maqsadida Xalq deputatlari mahalliy Kengashining doimiy komissiyalari to‘g‘risidagi namunaviy nizomning yangi tahrirdagi loyihasini ishlab chiqish.